Šis priekšlikums ietver papildu noteikumus un līdz ar to ir vajadzīgs ĀIP darbībai, jo īpaši EIB jaunajām privātā sektora kreditēšanas pilnvarām.

Šis priekšlikums ir neatņemama daļa no ĀIP, kas ir svarīga Savienības politikas iniciatīva. Tā ietver papildu noteikumus, kas vajadzīgi ĀIP darbībai, jo īpaši jaunās privātā sektora kreditēšanas pilnvaras EIB.

Līdz šim Garantiju fonda aktīvus ir pārvaldījusi EIB. Komisijai ir liela pieredze saistībā ar līdzīgu finanšu darbību pārvaldīšanu. Tā ir gatava neatkarīgi vadīt Garantiju fondu, kas būtu mēģinājums racionalizēt un konsolidēt Komisijas aktīvu pārvaldības darbības, izmantojot esošās struktūras un labus rezultātus. Komisijai jau ir uzticēts pārvaldīt Eiropas stratēģisko investīciju fonda (“ESIF”) Garantiju fondu. Līdz ar to Garantiju fonda aktīvu pārvaldība būtu jānodod Eiropas Komisijai.

Garantiju fonda summa, kuras pārpalikums pārsniedz 10 % no kopējās neatmaksātās aizdevumu summas, tiks atmaksāta atpakaļ budžetā. Minētās korekcijas mērķis ir labāk aizsargāt budžetu pret iespējamiem papildu saistību nepildīšanas riskiem, kas izrietētu no EIB darbībām saistībā ar migrācijas krīzi.

Kā daļa no Komisijas centieniem risināt migrācijas pamatcēloņus, ir ierosināts EIB piešķirt jaunas privātā sektora kreditēšanas pilnvaras. Minēto privātā sektora kreditēšanas pilnvaru ietvaros Savienībai būs tiesības uz riska prēmijas ieņēmumiem EIB finansēšanas darījumos. Minētie ieņēmumi būtu jāpārved uz Garantiju fondu ārējiem darījumiem, ko reglamentē ar Padomes 2009. gada 25. maija Regulu (EK, Euratom) Nr. 480/2009.

Šis priekšlikums veido daļu no vērienīgā Ārējo investīciju plāna (“ĀIP”), par ko tika paziņots Komisijas 2016. gada 7. jūnija paziņojumā par jaunu partnerību ar trešām valstīm saskaņā ar Eiropas programmu migrācijas jomā. ĀIP iniciatīvu pēc tam 2016. gada 28. jūnijā apstiprināja Eiropadome, un tās mērķis ir risināt migrācijas pamatcēloņus, vienlaikus sekmējot ilgtspējīgas attīstības mērķu sasniegšanu. Ar šo priekšlikumu tiek ieviesti divi grozījumi Padomes 2009. gada 25. maija Regulā (EK, Euratom) Nr. 480/2009. Kopā ar atsevišķu likumdošanas priekšlikumu grozīt Eiropas Parlamenta un Padomes 2014. gada 16. aprīļa Lēmumu Nr. 466/2014/ES, ar ko Eiropas Investīciju bankai (“EIB”) piešķir ES garantiju attiecībā uz zaudējumiem no finansēšanas darījumiem, ar kuriem atbalsta ieguldījumu projektus ārpus Savienības, šis priekšlikums dos EIB iespēju atbalstīt ĀIP, kvantitatīvi un kvalitatīvi paplašinot EIB ārējās kreditēšanas pilnvaras (“ĀKP”). Tas ļaus EIB ātri veicināt ĀIP mērķu sasniegšanu, jo īpaši sniedzot papildu finansējumu privātā sektora saņēmējiem.

4.IETEKME UZ BUDŽETU

Jauno privātā sektora kreditēšanas pilnvaru ietvaros, kas tiks izveidots kā atsevišķs tiesību akts, Savienībai būs tiesības uz riska prēmijas ieņēmumiem EIB finansēšanas darījumos. Riska prēmijas ieņēmumi atlīdzinās lielāku risku un palīdzēs visā attiecīgā instrumenta darbības laikā nodrošināt Garantiju fonda papildu finansējuma vajadzības. Šim priekšlikumam nav paredzamas ietekmes uz neto budžetu, jo riska prēmijas rada ienākošās naudas plūsmas Garantiju fondā. Tās EIB būs jāmaksā par riskiem, ko sedz no Savienības budžeta. Lai labāk aizsargātu budžetu pret EIB finansēšanas darbību, kas saistītas ar migrācijas krīzi, iespējamu saistību nepildīšanas papildu risku, Garantiju fonda summa, kuras pārpalikums pārsniegs 10 %, nevis 9 %, no neatmaksātajiem aizdevumiem, tiks atmaksāta atpakaļ vispārējā budžetā.

5.CITI ELEMENTI

•Īstenošanas plāni un uzraudzības, izvērtēšanas un ziņošanas kārtība

Saskaņā ar Regulu (EK, Euratom) Nr. 480/2009 Komisija katru gadu līdz 31. maijam Eiropas Parlamentam, Padomei un Revīzijas palātai ziņo par Garantiju fonda stāvokli un tā pārvaldību. Pašlaik tiek ierosināts, ka Komisija līdz 31. martam iesniedz ziņojumu par Garantiju fonda stāvokli Komisijas finanšu pārskatu kontekstā. Ziņojumu par Garantiju fonda pārvaldību līdz katra gada 31. maijam nosūta Eiropas Parlamentam, Padomei un Revīzijas palātai. EIB finansēšanas darījumus ar ES garantiju pārvalda un uzrauga EIB atbilstoši tās noteikumiem un procedūrām, tostarp attiecīgiem revīzijas, kontroles un uzraudzības pasākumiem. Turklāt EIB Direktoru padome, kurā Komisiju pārstāv direktors un direktora aizstājējs, apstiprina katru EIB finansēšanas darījumu un uzrauga, vai EIB tiek pārvaldīta saskaņā ar statūtiem un valdes noteiktajām vispārējām vadlīnijām.

Trīspusējā nolīgumā starp Komisiju, Revīzijas palātu un EIB ir izklāstīti noteikumi, atbilstoši kuriem Revīzijas palāta veic revīziju EIB finansēšanas darījumiem ar ES garantiju.

Regulāri ziņojumi tiek sagatavoti saskaņā ar Lēmumu 466/2014/ES. Komisija ik gadu sniedz ziņojumu Eiropas Parlamentam un Padomei par to, kā EIB īsteno mandātu.

Ziņojot par rezultātiem, tiks izmantots attiecīgs rādītāju apkopojums par visu portfeli, ja tas ir iespējams, vai arī par konkrēto nozari. Rezultātu mērīšanas sistēmas ietvaros minētos rādītājus mērīs visā projekta ciklā, veicot novērtējumu un uzraudzību līdz brīdim, kad projekts būs pilnībā īstenots. Šie rādītāji ir jāmēra, tiklīdz ir pieejami pirmie attīstības rezultāti — parasti maksimāli trīs gadus pēc projekta pabeigšanas. Tos pēc iespējas izmantos arī nobeiguma ziņojumā saskaņā ar Lēmumu 466/2014/ES.

Turklāt EIB sniedz Komisijai statistiskos, finanšu un grāmatvedības datus par katru finansēšanas darījumu, uz ko attiecas ES garantija, kuri Komisijai nepieciešami, lai izpildītu savus ziņošanas pienākumus vai atbildētu uz Revīzijas palātas pieprasījumiem, kā arī revidenta apstiprinājumu par neatmaksātajām summām finansēšanas darījumos, uz kuriem attiecas ES garantija.

•Konkrēto priekšlikuma noteikumu detalizēts skaidrojums

Pašlaik Garantiju fondu finansē šādi: 1) viens gada maksājums no Savienības vispārējā budžeta, 2) procenti no Garantiju fonda investētajiem līdzekļiem un 3) no parādnieka, kas nepilda saistības, atgūtās summas. Riska prēmiju radītie ieņēmumi EIB jauno privātā sektora kreditēšanas pilnvaru ietvaros būs ceturtais Garantiju fonda ienākumu avots. Attiecīgi tiek ierosināts grozīt Regulas (EK, Euratom) Nr. 480/2009 2. pantu.

Līdz šim Garantiju fonda aktīvus ir pārvaldījusi EIB. Komisijai ir liela pieredze saistībā ar līdzīgu finanšu darbību pārvaldīšanu. Tā ir gatava neatkarīgi vadīt Garantiju fondu, kas būtu mēģinājums racionalizēt un konsolidēt Komisijas aktīvu pārvaldības darbības, izmantojot esošās struktūras un labus rezultātus. Komisijai jau ir uzticēts pārvaldīt ESIF Garantiju fondu. Līdz ar to Garantiju fonda aktīvu pārvaldība būtu jānodod Eiropas Komisijai.

Attiecīgi tiek ierosināts grozīt Regulas (EK, Euratom) Nr. 480/2009 7. pantu.

2016/0274 (COD)

Priekšlikums

EIROPAS PARLAMENTA UN PADOMES REGULA,

ar kuru groza Padomes Regulu (EK, Euratom) Nr. 480/2009, ar ko izveido Garantiju fondu ārējai darbībai

EIROPAS PARLAMENTS UN EIROPAS SAVIENĪBAS PADOME,